भास्कर रिएलिटी चेक
कम होने के बजाय बढ़ गया फुटपाथियों का दायरा
महाराज बाड़े पर फुटपाथियों के अतिक्रमण का दायरा कम होने के बजाय लगातार बढ़ता जा रहा है। पहले जो फुटपाथिया व्यवसायी सुभाष मार्केट के बाहर निगम की पार्किंग तक सीमित थे, वे अब इस दायरे से बाहर निकलकर पोस्ट ऑफिस के सामने मेन रोड के किनारे भी बैठ रहे हैं। मदाखलत के अस्थायी कर्मचारी और पुलिस के जवान खुद इन फुटपाथियों के बैठने की व्यवस्था बनाते हैं ताकि कम जगह में ज्यादा से ज्यादा फुटपाथिये बैठ सकें।
भास्कर टीम ने बीच बाड़े पर हकीकत जानने बैठाया फुटपाथी, किसी ने टोका तक नहीं
3 घंटे में बाड़े पर 3 जगह लगाई दुकान, कोई टोकने तक नहीं आया
महाराज बाड़ा सहित आस-पास के बाजारों में अतिक्रमण को लेकर हाईकोर्ट की सख्ती। कोर्ट में खड़े होकर खुद निगम का दावा- पिटने के बाद भी हटाते रहेंगे अतिक्रमण। लेकिन पूरे दावे की हकीकत यह कि बीच महाराज बाड़े पर फुटपाथिया कारोबारियों को हटाने की बात तो दूर, उन्हें राेकने-टोकने वाला भी कोई नहीं है। रास्ता रोककर कारोबार कर रहे इन छोटे कारोबारियों को हटाने की पहल न तो ड्यूटी पर तैनात पुलिस के जवान करते हैं और न ही मदाखलत अमला। भास्कर के रिएलिटी चेक में यही हकीकत सामने आई है। भास्कर टीम ने शुक्रवार दोपहर फुटपाथ पर सड़क घेरकर कारोबार कराने के लिए युवक को सामान सहित बैठाया। 3 जगह बदलकर वह बैठा रहा, भास्कर टीम दूर से निगरानी करती रही लेकिन कोई फुटपाथ पर बैठे युवक के पास तक नहीं आया। खास बात यह थी कि बाड़े पर तैनात पुलिस के दो जवान तीन बार सामने से गुजरे, लेकिन उन्होंने दुकान जमा रहे फुटपाथिया को रोकने की जेहमत उन्होंने भी नहीं उठाई।
भास्कर टीम सड़क पर ही सामान लेकर बैठ गई, पुलिस और मदाखलत दस्ते के लोग गुजरते रहे। बोले कुछ नहीं।
ऐसे किया रिएलिटी चेक
1. युवक को फुटपाथ पर बेचे जाने वाले सामान के साथ महाराज बाड़ा के बीच पार्क के बाहर बैठाया । दूर से भास्कर टीम निगरानी करती रही लेकिन पौन घंटे तक कोई उसे हटाने नहीं पहुंचा। यहां आसपास भी फुटपाथी बैठे हुए थे।
2. इसके बाद निगम के पुराने दफ्तर के पास स्थित पार्किंग के बाहर युवक ने सड़क पर सामान जमा लिया। यहां कुछ देर बाद उसके आसपास दो-तीन लाेग चक्कर लगाने लगे और फिर पार्किंग के कुछ लोगों ने कहा कि यहां से दूरी पर फुटपाथ लगाओ, यहां हमारी गाड़ियां आती हैं।
3. तीसरा स्थान फुटपाथ कारोबार का महाराज बाड़ा स्थित मुख्य डाकघर के बाहर था। यहां लाइन से कई फुटपाथी अपना कारोबार जमाए बैठे थे। यहीं बीच में वह युवक फुटपाथी सामान जमाकर बैठ गया। यहां घंटाभर बैठे रहने के बाद भी कोई पूछताछ करने नहीं आया।
हां, बढ़ते जा रहे हैं फुुटपाथी
ये सही है कि फुटपाथी बढ़ते जा रहे हैं, हम सोच रहे हैं कि कुछ दिन लगातार हटवाया जाए। ये हटते नहीं हैं फिर आ जाते हैं। -सुरेश शर्मा, जेडओ, नगर निगम
निगम के साथ ही करेंगे कार्रवाई
महाराज बाड़ा पर ये बरसों से जमे हैं। निगम के साथ ही हम कार्रवाई करते हैं। वो लोग पुलिस मांगेगे तो हम जरूर देंगे। यह लोग विरोध करते हैं इसलिए हट नहीं पाते। -दामोदर गुप्ता, टीआई, कोतवाली थाना
जल्द स्थायी कार्रवाई करेंगे
महाराज बाड़ा पर अतिक्रमण से बुरा हाल है, यह सब क्या है
-हटाने के बाद दोबारा आ जाते हैं, अब फिर मुहिम चलाएंगे।
मदाखलत अमला सामने घूमता रहता है, हटाते क्यों नहीं, मिलीभगत तो नहीं है।
-मिलीभगत होती तो अमला पिटता नहीं, पुलिस को साथ लेकर कार्रवाई करेंगें और मॉनिटरिंग भी करेंगे।
फुटपाथियों से ट्रैफिक जाम है, पुलिस भी कुछ नहीं करती, कब तक चलेगा।
-पुलिस सहयोग करती है, लेकिन यह लोग दोबारा आ जाते हैं, विरोध भी करते हैं, जल्द स्थायी कार्रवाई करेंगे।
सीधी बात
सुशील कटारे, क्लस्टर अधिकारी, निगम
kas_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva